সেপ্টেম্বর থেকে এখনও পর্যন্ত কতটা বাড়ল সোনার দাম? দেখে নিন

ওয়েব ডেস্ক : চলতি বছরের শুরু থকে দাম বেড়ে চলেছে সোনার (Gold)। ফলে এই মূল্যবান হলুদ ধাতু কিনতে গিয়ে হাতে ছ্যাঁকা খেতে হচ্ছে মধ্যবিত্তদের। মাঝে সেই দাম কিছুটা কমলেও, গত অগাস্টের শেষ থেকে অক্টোবর পর্যন্ত সেই দাম লাফিয়ে লাফিয়ে বেড়েছে। চলতি মাসের প্রথম কয়েকদিনেই অনেকটা দাম বেড়ে গিয়েছে সোনার। এর পাশপাশি দাম বেড়েছে রুপোরও (Silver)। ফলে দেখা নেওয়া যাক, সেপ্টেম্বর থেকে এখনও পর্যন্ত কতটা দাম বেড়েছে সোনা ও রুপোর।

ওয়েস্ট বেঙ্গল বুলিয়ন মার্চেন্টস অ্যান্ড জুয়েলার্স অ্যাসোসিয়েশনের তথ্য অনুযায়ী, গত ১ সেপ্টেমম্বরে ২৪ ক্যারাটের ১০ গ্রাম সোনার দাম (Gold Price) ছিল ১ লক্ষ ৪ হাজার ৮০০ টাকা। কিন্তু তা এখন প্রায় ১৮ হাজার টাকা বেড়ে হয়েছে ১ লক্ষ ২২ হাজার ৯৫০ টাকা। ফলে দেখা যাচ্ছে, সেপ্টেম্বরের শুরু থেকে এখনও পর্যন্ত অনেকটাই বেড়ে গিয়েছে দাম। পাকা সোনার পাশাপাশি দাম বেড়েছে গয়নার সোনারও। ১ সেপ্টেম্বর ২২ ক্যারাটের ১০ গ্রাম গয়না সোনার দাম ছিল ১ লক্ষ ১০০ টাকা। বর্তমানে সেই দাম বেড়ে দাঁড়িয়েছে ১ লক্ষ ১৭ হাজার ৪৫০ টাকা। ফলে গত এক মাসের মধ্যে সেই দাম ১৭ হাজার টাকা পার করেছে।

আরও খবর : উত্তরপ্রদেশে মৌলবির স্ত্রী-শিশুকন্যাদের খুনের ঘটনায় গ্রেফতার ২!

সোনার পাশাপাশি দাম বেড়েছে রুপোরও (Silver Price)। গত ১ সেপ্টেন্বর রুপোর দাম প্রতি কেজিতে ছিল ১ লক্ষ ২৩ হাজার ৭০০ টাকা। এখন তা বেড়ে হয়েছে ১ লক্ষ ৬৮ হাজার ৮০০ টাকা। ফলে সেপ্টেম্বর থেকে শুরু করে রুপোর দাম এখনও পর্যন্ত বেড়েছে প্রায় ৪৫ হাজার টাকা।