রুপোর দাম কমলেও ধনতেরাসে লাফিয়ে লাফিয়ে বাড়ছে সোনার দাম!

ওয়েব ডেস্ক: আজ ধনতেরাস (Dhanteras 2025)। মূল্যবান ধাতুর তৈরি সামগ্রী কেনার মাধ্যমে দেশজুড়ে পালিত হচ্ছে এই বিশেষ দিনটি। তবে এবছর এই উৎসবের আমেজ কিছুটা ম্লান। কারণ সোনা এবছর বিকোচ্ছে রেকর্ড দামে (Gold Price)। দেশের প্রায় সব শহরেই সর্বকালের সর্বোচ্চ দামে বিক্রি হচ্ছে সোনার গয়না। ধনতেরাসের সকাল থেকে ফের উর্ধমুখী এই হলুদ ধাতুর দাম। ফলে এই বিশেষ দিনে সোনা কিনতে ক্রেতাদের পকেট থেকে খসতে চলেছে আরও বেশি টাকা।

ইন্ডিয়ান বুলিয়ন অ্যান্ড জুয়েলার্স অ্যাসোসিয়েশনের (IBJA) তথ্যানুসারে, উৎসবের মরশুমের পর ধনতেরাসে ক্রেতাদের চাহিদা বেড়ে যাওয়ায় সোনার দাম প্রতি ১০ গ্রামে ৩,২০০ টাকা পর্যন্ত বেড়ে পৌঁছেছে যায় ১,৩৪,৮০০ টাকায়, যা দেশের বাজারে এখনও পর্যন্ত সর্বোচ্চ। তবে এদিন সকাল ১০টা ৫০ মিনিট নাগাদ সোনার দাম সামান্য কিছুটা কমে নেমে আসে ১,২৭,৫৫০ টাকা প্রতি ১০ গ্রামে।

আরও পড়ুন: দীপাবলির আগে চাঙ্গা ভারতের শেয়ার বাজার

একনজরে দেখে নিন ভারতের কোন শহরে সোনার দাম কত

দিল্লি – ১,৩২,৯৩০ টাকা (২৪ ক্যারেট) এবং ১,২১,৮৬০ টাকা (২২ ক্যারেট)

মুম্বই – ১,৩২,৭৮০ টাকা (২৪ ক্যারেট) এবং ১,২১,৭১০ টাকা (২২ ক্যারেট)

কলকাতা – ১,৩২,৭৮০ টাকা (২৪ ক্যারেট) এবং ১,২১,৭১০ টাকা (২২ ক্যারেট)

লখনউ – ১,৩২,৯৩০ টাকা (২৪ ক্যারেট) এবং ১,২১,৮৬০ টাকা (২২ ক্যারেট)

নয়ডা – ১,৩২,৯৩০ টাকা (২৪ ক্যারেট) এবং ১,২১,৮৬০ টাকা (২২ ক্যারেট)

ধনতেরাসের দিন স্বস্তি দিচ্ছে রুপোর দাম

শনিবার রুপোর দামে (Silver Price) বড় পতন দেখা গিয়েছে। প্রতি কিলোগ্রামে রূপোর দাম ৭,০০০ টাকা কমে দাঁড়িয়েছে ১,৭৭,০০০ টাকায়।